30 W. D. Krohn og B. E. Bendixen. [No. 7 



Van slande. 62. 



Ferner is vorlikett twischen andres bruning vnnd deryck fogen 

 also dat andres schal geuen ynn dat armen huss 3 tn. mels dar 

 schall de sake myt by gelecht vnnd vor likett synn ock schall andres 

 dyrick synn vnkost vnnd barscher lon stan van alle vnkostinge so 

 dar vp werdt kamen. 



Van den Buwmeisters. » 63. 



Ferner is beslaten dorch vorgaderinge gemener nabers dat ds 

 bumeisters alse dysse tydt gewesenn hinrick rode dyrick voege ynn 

 so dann korter tydt den schutzstauen tho Betteren welkes se nycht 

 gebolden sunder auer tydt hebben laten vnder wegen synn eynn 

 man thorn broeke 1 t. bers bauenn dyt syntt dysse beyden alse wy 

 de machopp rekendenn vp gude vth gewisett so dat dirick fogen is 

 aff gesecht vp der naber gude 1 ordt dallers welkes he hefft 

 vth gelecht ouerst hinrich rode dar nycht myt fredrich is gewest 

 sunder nha der naber vorige beleuenge syck tho richten so dat 

 dysse vor benompte hinrick rode der maschopp is schuldich 1 t. 

 bers. Betalt. 



Van Gesellen de siek vp werpen jegen nabers. 64. 



Ferner is beleuett dorch vor sameling gemener naber so syck 

 jennich geselle wurde vp werpen myt worden effte warken jegen 

 de nabers ym garden desulue schall vth dem garden wiken vnnd 

 so jennich naber jm garden Were vnnd wolde den suluen motwil- 

 ligen gesellenn den nabers to wedderen holden de schall geuen 1 st. 

 meil anne gnade den armen thorn besten so vaken alss idt jemandt 

 vorbreke. 



Van slande. 65. 



Ferner is beleuett dorch samptkumst gemener nabers so vern 

 effte nha dyssen tyden de gesellen vnder syck vor vnwilligen har- 

 tangen effte sloegen so schollen se vor de nabers breken vnnd 

 rechtich makett Werden gelick alse de nabers vnnd nene broke 

 vnder syck tho nemen effte dar jenich naber were de syck ann 

 jenigen saken yegen eynen gesellenn vor greppe den suluen schall 

 menn straffenn nha gelegenheidt der sake vor den nabers vnnd 

 gesellen ouerst were idt sake dat syck twe gesellenn vnder eynn 

 ander slogen de schollen legen den broeke halff den de nabers hell 

 leggen nha gelegenheidt der sake. 



